**KLAIPĖDOS MIESTO SAVIVALDYBĖS TARYBA**

**SPRENDIMAS**

**DĖL BIUDŽETINĖS ĮSTAIGOS KLAIPĖDOS MIESTO LENGVOSIOS ATLETIKOS MOKYKLOS STEIGIMO**

  Nr.

Klaipėda

Vadovaudamasi Lietuvos Respublikos vietos savivaldos įstatymo (Žin., 1994, Nr. 551049; 2008, Nr. 113-4290) 6 straipsnio 4 punktu ir 16 straipsnio 2 dalies 21 punktu, Lietuvos Respublikos biudžetinių įstaigų įstatymo (Žin., 1995, Nr. 104-2322; 2010, Nr. 15-699) 5 straipsnio 3 dalimi ir 6 straipsniu ir atsižvelgdama į Klaipėdos miesto savivaldybės tarybos kolegijos 2013 metų kovo 18 d. posėdžio protokolą Nr. TAK-3, Klaipėdos miesto savivaldybės taryba nusprendžia:

1. Įsteigti nuo 2014 m. sausio 1 d. biudžetinę įstaigą Klaipėdos miesto lengvosios atletikos mokyklą.

2. Nustatyti, kad biudžetinės įstaigos Klaipėdos miesto lengvosios atletikos mokyklos:

2.1. buveinės adresas:Taikos pr. 54, LT-92135 Klaipėda;

2.2. steigimo tikslas – plėtoti lengvosios atletikos sporto šaką, siekiant užtikrinti aukštą sportininkų ugdymo kokybę ir racionalų sporto bazių panaudojimą;

2.3. savininko pareigas ir teises įgyvendinanti institucija – Klaipėdos miesto savivaldybės taryba.

3. Patvirtinti biudžetinės įstaigos Klaipėdos miesto lengvosios atletikos mokyklos nuostatus (pridedama).

4. Įgalioti Mantą Bagočių, Klaipėdos miesto savivaldybės administracijos Ugdymo ir kultūros departamento Sporto ir kūno kultūros skyriaus vedėją, pasirašyti nuostatus, įregistruoti juos Juridinių asmenų registre ir atlikti kitus reikalingus veiksmus, susijusius su įstaigos įregistravimu.

5. Skelbti šį sprendimą vietinėje spaudoje ir visą sprendimo tekstą – Klaipėdos miesto savivaldybės interneto tinklalapyje.

|  |  |
| --- | --- |
| Savivaldybės meras  |  |

|  |  |
| --- | --- |
| Teikėja – Savivaldybės administracijos direktorė | Judita Simonavičiūtė |

Rasa Rumšienė, tel. 39 40 12

2013-08-02